Backe-utvalget pekte på en rekke forhold som måte endres. Selskapets gjeldsbyrde var for stor og gjeldssaneringer måtte til. Utvalget mente også at Jernverket betalte for dyrt for kraften, et problem de hadde hatt helt fra oppstarten. Det fornuftige var at de fikk overta Nedre Røssåga kraftverk fra NVE. Samarbeidet med Koksverket var til hinder for god økonomisk drift av Jernverket. Koksverket burde det slås sammen med Jernveket. Av Jernverkets indre problemer rettet utvalget sterkt kritikk mot Jernverkets ledelse som de mente var uprofesjonell og gammeldagse, likeså var organisering og ledelse uhensiktsmessig. Kommandolinjer og ansvar måtte bli klarere. Det ble anbefalt innføring av langtidsplanlegging og korttidsbudsjettering, samt bedre markedsanalyser. Utvalget hadde ikke tillit til at ledelsen ved Jernverket var i stand til å gjøre de nødvendige endringer og anbefalte deleierskap og samarbeid med andre selskaper. Det ble tatt kontakt med en rekke utenlandske stålverk for å få opprettet samarbeid, men en kom frem til at eneste realistiske mulighet var samarbeid med Christiania Spigerverk og Elkem. Samarbeid med Spigerverket om tekniske og markedsforhold ble påekt på som gunstig. En mente også at det var nødvendig med omfattende gjeldssanering.